Odense Adresse-Contoirs Efterretninger, 1846-09-07
Fædrelandet. Stænderforsamlingen i Roeskilde, 39 Møde. 31 August. Den i forrige Møde afbrudte foreløbige Behandling af Sagen betræffende Udkast til en Forordning, indeholdende nogle Bestemmelser, sigtende til at bevirke Forbedring af Huusmænds og Jndersters Kaar, blev fortsat. - 40 Møde 1 September. Præsidenten anmeldte, at han havde modtaget Committeebetænkninger i 1) Sagen ang, det af Justitsraad Ussing indgivne Andr. om Oprettelsen af de tidligere omhandlede stænderske Committeer; 2) Sagen ang. Udkast til en Anordning angaaende Anbringelsen af Straae eller Rørtag, Korn- eller Høstakke m.v. i Nærheden af Jernbaner; 3) Sagen betræffende Udkast til en Plakat, hvorved Medlemmerne af Kjøbenhavns Magistrat fritages for den dem ifølge Forordningen om Kasse- og Regnskabsvæsenet i Almindelighed af 8 Julii 1840 § 48 paa hvilende stiltiende Panteret m.m. Fremdeles anmeldte Præsidenten, at han havde modtaget følgende 2 private Andragender: Agent Bruun : Andr. fra Borgerskabet i Assens ang. Grundsætningerne for almindelig Værnepligt; Cancellieraad Bang: Andr. fra Borgerskabet i Kallundborg om samme Gjenstand. Derefter tilføiede Præsidenten: "Forinden Forhandlingerne tage deres Begyndelse, maa jeg gjøre opmærksom paa, at vi idag ere komne ind i den sidste Maaned af denne Sessionstid, og at der af denne Maaned kun er berammet den første Halvdeel til Stændernes Forhandlinger. Enhver i Forsamlingen vil kunne forudsee, hvor langt vi, efter Forløbet af disse fjorten Dage, ville være borte fra Tilendebringelsen af de foreliggende Sager, saameget mere som, efter min Mening, Aftenmøder ikke bør holdes uden i Nødsfald, da de berøve Medlemmerne Tid til at sætte sig saaledes ind i de foreliggende Sager, at de kunne deeltage i Forhandlingen, saaledes som de maatte ønske det. Bliver Man staaende ved en blot Talangivelse, ere der, foruden 6 Sager, der blot have været til foreløbig Behandling, og af hvilke de 2 (Pensionsloven og Huusmandssagen) ved denne have medtaget saa lang Tid, at det varsler om, at heller ikke den endelige Behandling af dem vil blive kort, 11 kgl. Fædrelandet. Stænderforsamlingen i Roeskilde. Lovudkast og 13 private Andragender, tilsammen 24 Sager, som slet ikke endnu ere komne til Behandling, og i det Hele ere kun 24 Sager hidtil førte til Ende. Men en saadan Talangivelse er desuden illusorisk, da der, som Forsamlingen bekjendt, blandt de tilendebragte Sager kun ere saa af større Betydenhed, medens de vigtigste og de, der ville medtage den største Tid, endnu staae tilbage. Det er ikke min Hensigt at indstille til Forsamlingen, at den alt nu skulde tage en definitiv Bestemmelse om, hvorvidt Man skulde indgaae til Hs. Maj. med Andragende omProlongation, eller om dennes Længde; jeg vil kun i Almindelighed henstille til Forsamlingen, om den gjennem mig vil anmode den kgl. Commissarius om, hos Hs. Maj. at udvirke Forlængelse, saafremt Forsamlingen, henimod Sessionens Slutning, skulde finde sig foranlediget til at ønske en saadan." Den gl. Commissarius. "Jeg skal bemærke, at jeg, da Hr. Præsidenten iforveien havde underrettet mig om, at han vilde bringe Spørgsmaalet om Prolongation paa Bane i Forsamlingen, allerede idag har allerunderdanigst tilskrevet Hs. Maj., og til Allerhøists. henstillet, at der, om det skulde blive fornødent, maa tilstaaes Forsamlingen en passende Forlængelse." - Til foreløbig Behandling blev foretaget Sagen betræffende Udkast til en Plakat for Kongeriget Danmark ang. Tillægsbestemmelser til Consumtionstariffen. Den af den i Sagen nedsatte Committee(Bruun, Gross. A. Hansen, Raadmand Hansen, K. Sidenius, Bjerre) afgivne Betænkning blev ei oplæst. Forinden det 40de Mødes Slutning meddeelte den kgl. Commissarius, at han fra det kgl. Rentekammer, havde modtaget en Skrivelse af 28 f. M., saalydende: At Hs. Maj., i Anledning af Rentekammerets allerunderdanigste Betænkning angaaende et af endeel Bønder indgivet Andragende om Jndførelse af almindelig Værnepligt, Lighed i Skatter og Border for alt Hartkorn, Fæste- og Leieforholdets Forandring til Selveiendom eller Arvefæste, og Tiendebyrdens Convertering til en paa Landets hele Hartkorn fordeelt Pengeafgift, under 26 ds. allernaadigst har resolveret saaledes: "J Anledning af indbemeldte Andragende ville Vi allernaadigst, at Petitionairerne tilkjendegives, at, forsaavidt deres Andragende gaaer ud paa Jndførelse af almindelig Værnepligt og lige Beskatning af det privilegerede med det uprivilegerede Hartkorn, ville de af det, den nu sammentraadte Forsamling af Provindsialstænderne for Sjællands, Fyens, Lollands=Falsters Stifter samt Færøerne forelagte Lovudkast om Værnepligten, samt af det denne Forsamling meddeelte allernaadigste Svar paa den forrige Forsamlings Andragende om Hartkornets Egalisering, kunne erfare Vore Beslutninger angaaende disse Gjenstande, men at Vi iøvrigt med Mishag have erfaret og aldeles maae misbillige de uklare og uretfærdige Forestillinger, der ligge til Grund for deres Begjeringer og Fæsteforholdets tvungne Overgang til Selveiendom, saavelsom om Hartkornets Egalisering og Tiendens Forandring til en paa alt Landets Hartkorn fordeelt Pengeafgift, samt at Vi, idet Vi med lige landsfaderlig Kjærlighed omfatte alle forskjellige Klasser af Vore troe Undersaatter, ingensinde kunne eller ville tillade, at deslige al Retfærdighed og Eiendomssikkerhed, undergravende Anskuelser komme til Anvendelse ved Afgjørelse af de Spørgsmaal, hvorpaa Andragendet gaaer ud. Vi bifalde derhos, at denne vor allerhøieste Resolution bringes til Petitionairernes Kundskab ved Bekjendtgjørelse i de Amter, hvor disse have Bopæl, og ved Jndrykkelse i Collegialtidenden, hvorhos Vi allernaadigst ville, at Vor Commissarius ved Roeskilde Stænderforsamling tilstilles en Gjenpart af samme til videre Meddelelse for Forsamlingen." Det skulde Man ikke undlade, overeensstemmende med ovenanførte allerhøieste Resolution, tjenstligen at communicere Hr. Etatsraaden.